Грависи-Буторај (палата)

Грависи–Буторај е градба во Копер, Словенија, од 1664 година. Тоа е заштитен споменик од локално значење. Палатата се наоѓа на улицата за чевлари во старото градско јадро. Тоа било седиште на огранокот на семејството Грависи, чија стара линија ја носела титулата „маркиз од Пјетрапелоса“, првично доделена на Николо Грависи во 1440 година.

 Изглед 
Палатата е еден од најдобрите примери на барокна архитектура во Копер. Има два ката над приземјето. Прозорците на приземјето се релативно мали. Прозорците на првиот кат се значително поголеми и се декорирани. Палатата има убав главен портал, над кој се наоѓа главниот балкон. Грбот на благородничкото семејство е над вратата на главниот портал. Помалиот портал на левата страна води кон градината. Десното крило никогаш не било завршено. 

Во 2010 година, основите биле стабилизирани преку инјектирање на мешавина од латекс и целулоза заснована на полимери.

Најстарите записи за палатата доаѓаат од 1878 година. Реновираната зграда денес е седиште на автономната италијанска национална заедница Копер.   
 Наводи 

 Надворешни врски 



Категорија:Координати на Википодатоците
Категорија:Згради и градби во Словенија